laion/Wikipedia-Exotic huggingface dataset:
מקורב למלכות

מקורב למלכוּת (באיטלקית: favorito) היה תואר שניתן לאדם מקורב למונרך. התואר החל להיות בשימוש באירופה בימי הביניים והתייחס לאדם שבזכות קרבתו האישית למונרך והעובדה שהצליח להתחבב עליו באופן אישי, הצליח לצבור כוח פוליטי רב בממלכה. המקורבים למלכות הגיעו לשיא השפעתם במאות ה-16 וה-17 הודות לעובדה שניהול המדינה נעשה מסובך מדי מכדי שיוכל להיעשות על ידי אדם אחד מחד, והעובדה שבתקופה זאת מוסדות כגון פרלמנט וממשלה היו רק בתחילת דרכם ההתפתחותית מאידך. עם התפתחותם של מונרכיות חוקתיות, שהעבירו חלק מסמכותיות וההשפעה הפוליטית מן המונרך אל מוסדות כגון בית נבחרים, וממשלה, דעכה השפעתם של המקורבים למלכות עד שהתואר הפסיק להיות בשימוש. מדיה וקבצים בנושא מקורב למלכות בוויקישיתוף מקורבים למלכות, דף שער בספרייה הלאומית ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
Rock DJ

Rock DJ הוא שיר של זמר הפופ הבריטי רובי ויליאמס. השיר יצא לאור כסינגל הראשון מאלבום האולפן השלישי של ויליאמס, Sing When You're Winning. השיר כולל דגימות משירו של בארי וייט, "It's Ecstasy When You Lay Down Next to Me" ומהשיר "Can I Kick It?" של להקת ההיפ הופ A Tribe Called Quest. השיר היה לשיר הרביעי הנמכר ביותר בבריטניה בשנת 2000. בנוסף, הגיע השיר למקום הראשון בשלוש מדינות, כמו גם לעשרת הגדולים בתשע מדינות נוספות. ויליאמס אמר על השיר "זה שיר מסיבות, ולשירי מסיבות יש בדרך כלל מילים מטופשות שלא אומרות כלום. שאר הדברים הם רגשיים. זה לא אלבום מדכא, אבל הוא עוסק לא מעט בעצבות, בדידות. באופן מצחיק למדי, אבל בצורה אופטימית." השיר היה לשיר השלישי של ויליאמס שהגיע לפסקת מצעד הסינגלים הבריטי, והגיע למעמד פלטינה עם מכירות של יותר מ-600,000 עותקים. השיר היה להצלחה גם בשאר מדינות אירופה, כאשר הוא מגיע לעשרת הגדולים כמעט בכל המדינות. בנוסף להצלחה באירופה, הגיע השיר למקום החמישי באוסטרליה, ובארצות הברית, שם לא יצא כסינגל, למקום ה-24 במצעד שירי המועדון והדאנס החמים של הבילבורד. לצד ההצלחה היחסית באירופה, באוסטרליה ובארצות הברית, השיר מכר למעלה מארבעה מיליון עותקים בכל העולם, וזכה בתואר "השיר הטוב ביותר של שנת 2000" בטקס פרסי המוזיקה של MTV אירופה, ובפרס הסינגל הטוב ביותר, כמו גם פרס הקליפ הטוב ביותר בטקס פרסי המוזיקה הבריטית 2001. מידע על היצירה "Rock DJ" באתר מיוזיק בריינז מידע על הסינגל "Rock DJ" באתר מיוזיק בריינז מידע על היצירה "Rock DJ" באתר Discogs סרטון השיר "Rock DJ" באתר יוטיוב Robbie Williams's Rock DJ sample of Barry White's It's Ecstasy When You Lay Down Next to Me באתר WhoSampled Rock DJ, האתר הרשמי של רובי ויליאמס מידע על Rock DJ, באתר המצעד האוסטרי, ארכיון מידע על Rock DJ, באתר המצעד האיטלקי, ארכיון מידע על Rock DJ, באתר המצעד הגרמני מידע על Rock DJ, באתר המצעד הנורווגי מידע על Rock DJ, באתר המצעד של ניו זילנד מידע על Rock DJ, באתר המצעד הפיני מידע על Rock DJ, באתר המצעד הצרפתי, ארכיון מידע על Rock DJ, באתר המצעד השוודי
מדריך למשתמש

מדריך למשתמש הוא מסמך מקצועי שמטרתו לספק הדרכה ותמיכה למשתמשים בנוגע לשימוש נכון ויעיל במוצר או מערכת. זהו כלי חיוני בתחום הכתיבה הטכנית, המשמש להעברת מידע טכני ממומחים לקהל הרחב באופן ברור, מפורט ונגיש. מדריכים אלה יכולים לכלול מגוון רחב של נושאים, החל מתפעול מכונות וציוד כבד, דרך התקנת תוכנות מחשב, ועד להדרכה על מוצרי צריכה יומיומיים. מדריך למשתמש כולל לרוב: עמוד שער - מהווה את הפתח למדריך, מציג את שם המוצר או המערכת ולעיתים גם לוגו של החברה המפיקה. הוא עשוי לכלול גם תאריך הפקה או גרסה של המדריך, כדי להבטיח שהמשתמשים יודעים את רמת העדכניות של המסמך. דף כותרת וזכויות יוצרים - דף זה מכיל פרטים כמו שם המחבר, זכויות יוצרים, ומידע על איך ליצור קשר עם החברה או המפיצים למקרה של שאלות או בעיות. זהו מקום חשוב להגנה על התוכן והכרה בזכויות היוצרים. הקדמה המכילה פרטים על מסמכים קשורים והסבר על ניווט במדריך תוכן עניינים - מאפשר למשתמשים למצוא בקלות את החלקים הרלוונטיים במדריך. תוכן העניינים צריך להיות מאורגן וקל לניווט, עם הפניות לעמודים ספציפיים. מדריך המסביר את השימוש ביישומים העיקריים של המערכת, ולעיתים יישומים נוספים פרק תקלות המסביר על בעיות אפשריות שעשויות להתעורר וכיצד להתמודד איתן שאלות ותשובות נפוצות - סעיף זה מסכם שאלות שנשאלות בתדירות גבוהה על ידי משתמשים, ומספק תשובות מקיפות ומועילות. זה יכול לסייע בפתרון מהיר של שאלות וחששות ללא צורך בפנייה ישירה לתמיכה. פרטי התקשרות - מכיל מידע על כיצד ליצור קשר עם החברה לצורך תמיכה, הכוונה או מידע נוסף. יכול לכלול כתובות דוא"ל, מספרי טלפון וקישורים לאתר האינטרנט או פורומים תמיכה. מונחון, ובמסמכים גדולים מפתח העניינים - מסייעים למשתמשים להבין מונחים טכניים ולמצוא מהר חלקים ספציפיים במדריך. מדריך למשתמש נכתב בכתיבה טכנית. לרוב כולל המדריך מלבד טקסט גם איורים, שרטוטים, תרשימים ותמונות. במקרה של תוכנות מחשב, מוצגים גם צילומי מסך המציגים כיצד התוכנית צריכה להיראות. השפה שבה משתמשים מתאימה לקהל היעד, עם ז'רגון מינימלי או מוסבר ביסודיות. תיקי מתקן מכילים מדריכים למשתמש עבור כל אחת מהמערכות הכלולות במתקן. הוראות הפעלה RTFM מדיה וקבצים בנושא מדריך למשתמש בוויקישיתוף ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
הטבח השוודי

הטבח השוודי (באנגלית: The Swedish chef, בשוודית: Svenske kocken) הוא דמות מסדרת הטלוויזיה "החבובות" שנוצרה על ידי ג'ים הנסון. הוא הופעל בעבר על ידי ג'ים הנסון ופרנק אוז וכיום מופעל על ידי ביל ברטה. דמותו של הטבח השוודי מהווה פרודיה על שפים בתוכניות בישול. הוא חובש כובע טבחים ובעל גבות עבות שמסתירות את עיניו. הטבח השוודי מבשל תוך כדי שירה בג'יבריש וזורק כלי מטבח שונים לכל עבר. מילות השיר משתנות מעט מפרק לפרק אך הוא תמיד מסיים את שירו במשפט: "בורק, בורק, בורק". פינת הבישול שלו בדרך כלל מסתיימת בכישלון שלו לסיים את המנה. כשמדובר במנות מהחי בדרך כלל הוא מביא את בעל החיים למטבח כשהוא עדיין חי ומנסה להרוג אותו בשידור או לבשלו איך שהוא חי. בשנת 2010 נצפה הטבח השוודי עונד טבעת, דבר המרמז על כך שהוא נשוי. בשנת 1978 מכרו בבריטניה ספל קפה עשוי מקרמיקה ובו מצוירת דמותו של הטבח השוודי, זה היה חלק מ-12 הספלים שיצאו בכיכובם של דמויות מהסדרה "החבובות". בשנת 1980 הציעה חברה אמריקאית בשם ג'ונס מצעים של הטבח השוודי. גרסה דומה של מיס פיגי יצאה גם כן בשנה זאת לשווקים. משנת 1988 עד שנת 1989 היה השף השוודי מופיע על גבי דגני בוקר שנקראו כוכבי קרנצי אשר הגיעו יחד עם מגוון קטן של פריטי הטבח השוודי. בשנת 2005 יצא בול בארצות הברית ועליו מופיע הטבח השוודי. בנוסף לכך גם יצא משחק לגיים בוי ומטרתו היא להכות את ריזו העכבר ואת חבריו של ריזו משום שהם מנסים לגנוב מזון הכל משנת 2008. עידן אלתרמן חיקה אותו בתוכנית הבידור הישראלית "שבוע סוף". הטבח השוודי בוויקי-חבובות הטבח השוודי, באתר Last.fm (באנגלית) הטבח השוודי, באתר AllMusic (באנגלית) הטבח השוודי, באתר MusicBrainz (באנגלית) הטבח השוודי, באתר Discogs (באנגלית) הטבח השוודי, באתר Songkick (באנגלית)
הצלה מעבר לגבול

הצלה מעבר לגבול (באנגלית: Beyond Borders) הוא סרט דרמה חברתי ורומנטי משנת 2003, המתאר מערכת יחסים בין רופא המקדיש את חייו למטרות הומניטריות (אוון) לאשת חברה עשירה (ג'ולי). הסרט בוים על ידי מרטין קמבל ובכיכובם של אנג'לינה ג'ולי וקלייב אוון. המוזיקה המקורית הולחנה על ידי ג'יימס הורנר. למרות שהסרט מתייחס ונותן ביטוי לעניין האמיתי שמגלה ג'ולי בחייה בקידום סיוע הומנארי במדינות עולם שלישי ולאוכלוסייה במצוקה ולמרות העניין הרב בחייה הפרטיים של השחקנית הסרט נחל כישלון צורב הן בביקורות והן בקופות. במקביל ליציאת הסרט לבתי הקולנוע, ג'ולי הוציאה לאור אוסף של הערות ופרקים מיומנה המתארים את חוויותיה כשגרירה של רצון טוב מטעם נציבות האו"ם לפליטים (UNHCR) - בדומה לדמותה בסרט. בעודה משתתפת בערב התרמה, שרה הירדן (ג'ולי) אשת חברה אמריקאית נאיבית החיה בלונדון בשנת 1984, עדה לפנייתו הדרמטית של רופא (אוון) לעזרה לארגונו המטפל בפליטים באתיופיה למודת המלחמות, הרעב והעוני. שרה הנשואה להנרי באופורד (לינוס רואץ'), בנו של תעשיין בריטי אמיד, יוצאת בראש משלחת סיוע לאתיופיה. היא נחשפת במסע לעומק הסבל האפריקאי בצל העוני, הבצורת והמושחתות הפוליטית. היא חוזרת לאנגליה לאחר שהות קצרה במחנהו של ד"ר ניק קאלהאן ורומן שמתפתח בין שניהם. אנו חוזרים ופוגשים בדמויות כעבור 10 שנים. במהלכן הפכה שרה לעובדת של נציבות האו"ם לפליטים בבריטניה והיא מתבקשת לחזור ולעזור שוב לארגונו של ד"ר ניק קאלהאן שהפעם פועל במזרח הרחוק. שרה ג'ורדן באופורד (אנג'לינה ג'ולי) ד"ר ניק קאלהאן (קלייב אוון) שרלוט ג'ורדן (טרי פולו) הנרי באופורד (לינוס רואץ') אליוט האוזר (נואה אמריך) ג'ן שטייגר (יוריק ואן ווגנינגן) לארנס באופורד (טימותי וסט) פרק זה לוקה בחסר. אנא תרמו לוויקיפדיה והשלימו אותו. הסרט צולם בתאילנד, נמיביה וקנדה. הסרט היה מועמד לשני פרסים: פרס הארגון לסרטים פוליטיים (PFS) לשלום ופרס פטל הזהב לשחקנית הראשית (ג'ולי). "הצלה מעבר לגבול", במסד הנתונים הקולנועיים IMDb (באנגלית) "הצלה מעבר לגבול", באתר נטפליקס "הצלה מעבר לגבול", באתר AllMovie (באנגלית) "הצלה מעבר לגבול", באתר Rotten Tomatoes (באנגלית) "הצלה מעבר לגבול", באתר Box Office Mojo (באנגלית) "הצלה מעבר לגבול", באתר Metacritic (באנגלית) "הצלה מעבר לגבול", באתר אידיבי "הצלה מעבר לגבול", במסד הנתונים הקולנועיים KinoPoisk (ברוסית)
יובל בנאי (אלבום)

יובל בנאי הוא אלבום הסולו הראשון של הזמר הישראלי יובל בנאי, סולן להקת "משינה". האלבום יצא ב-1997 בחברת "הד ארצי". בנאי הלחין את כל השירים באלבום וכתב את רובם. חלקם היו שירי משוררים שהלחין, כ"רחוב העצב החד סטרי" של אלכסנדר פן ו"אהבה של שני אנשים" של נתן זך. כמו כן נכללו בו השירים "אני זוכר" שתרגמה פועה שליו-תורן על פי שיר של רבינדרנת טאגור ו"שאי שלום" שתרגמה גילה אוריאל על פי שיר של לורד ביירון. את רוב שירי האלבום עיבד בנאי ביחד עם אלונה טוראל. באלבום לקח חלק גם קלידן להקת משינה אבנר חודורוב שגם השתתף בעיבוד שניים מהשירים. אני זוכר (03:53) בשביל לחיות (04:47) שאי שלום (03:17) חוף הבורחים (04:00) רחוב העצב החד-סיטרי (05:02) לא יכול לעצור את זה (04:08) ערב אביב (04:16) אהבה של שני אנשים (03:56) סינים יפנים (03:06) גורל נדוש (03:42)
טראמו באסקט

בנקה טרקאס-טראמו באסקט (באיטלקית: Teramo Basket) הייתה קבוצת כדורסל איטלקית מהעיר טראמו. שהתמודדה בליגה דואה. הקבוצה הוקמה בשנת 1973, על ידי הנשיא אנטונטי תחת השם AICS "אגודת איטלקית לתרבות וספורט טראמו". בעונת 1992/93 העפילה הקבוצה לליגה השלישית. הקבוצה משתתפת בליגה הבכירה (Serie A) מאז עונת 2003/04. העונה הכי טובה של הקבוצה הייתה 2008/09, כשסיימה במקום השלישי והגיעה עד לחצי גמר הגביע האיטלקי. הישג שזיכה אותה להשתתף בעונה שלאחר מכן ביורוקאפ, בו הגיעה לשלב הבתים לאחר שניצחה את אפואל ניקוסיה הקפריסאית במוקדמות. בסיום עונת 2011/12 ירדה הקבוצה עד לליגה השלישית בעקבות בעיות כלכליות. ההיכל הביתי של הקבוצה נקרא פלאסקפריאנו (ארמון סקפריאנו), בעל קיבולת של 3,500 מקומות ישיבה וממוקם באזור כפרי בסמוך לעיר. הספונסר הראשי של הקבוצה הוא "בנקה טרקס". סרייה A: חצי גמר: 2009 הגביע האיטלקי: חצי גמר: 2009 מדיה וקבצים בנושא טראמו באסקט בוויקישיתוף אתר האינטרנט הרשמי של טראמו באסקט ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
רש"י דאב

רש"י דאב הוא אלבום הסולו השני של הזמר יובל בנאי. האלבום יצא ב-1999 בהוצאת הד ארצי, ויצא גם על גבי תקליט ויניל בעותקים ספורים. בנאי כתב את כל שירי האלבום מלבד "דיקליז'אט" אותו כתב שושן. האלבום הופק על ידי יוסי פיין.[דרוש מקור] דיקליז'אט (04:15) תן, תן (04:40) מנגנה (04:42) ניפגש במאי (02:53) בשבילנו (04:02) כאן שם ובכל מקום (04:52) בבר האפריקאי (03:41) מה יהיה (03:38) את המעיין (03:42) רש"י דאב (04:18) מידע על האלבום רש"י דאב באתר MusicBrainz האלבום רש"י דאב באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
חצר אדר

חצר אדר היה מאחז בצפון-מזרח סיני, 12 קילומטר מהמושב נאות סיני, צמוד לצומת חרובית. הוא היה אחד מיישובי חבל ימית והוקם בדצמבר 1981, על ידי התנועה לעצירת הנסיגה מסיני כחצי שנה לפני נסיגת צה"ל מסיני. הוא נקרא על שם חצר אדר המקראית. המושב הוקם על ידי קבוצה של מתנחלים מיהודה ושומרון וממקומות נוספים, שמחו על כוונת הממשלה למסור את פתחת רפיח ואת סיני לידי מצרים, כפי שהוסכם בחוזה השלום בין המדינות. זה היה היישוב הצעיר ביותר בין יישובי סיני. ב-24 בדצמבר 1981 התקיים במקום הכנסת ספר תורה. מזכיר המושב היה יגאל קירשנזפט, שהיה קודם לכן תושב העיר ימית ונשלח למשימה על ידי רב ישיבת העיר ישראל אריאל. בין תושבי המושב היה גם ברוך מרזל, שהופקד על קיום קשר אלחוטי עם המתנגדים לפינוי בימית ועל עדכון התושבים על פעולות הצבא. רכז היישוב היה מיכאל בן חורין. בסוף ינואר 1982 תואר חצר אדר בדבר: "כל החצר היא מאה מטרים מרובעים. במרכזה עומד כיור אחד, לבן. צינור המים מונח על האדמה." בשבועות הראשונים לקיום המושב חיו תושביו בתורת שומרים בשטחים המעובדים של עצמונה, שהיו שלושה קילומטרים מהמושב עצמונה, צמוד לצומת חרובית. במשך שהות המתנחלים במקום הוקמו בו בית כנסת, מטבח, צריפי מגורים ומקלחת. לצורך גידול הירקות נעזרו אנשי המושב בחממות הנטושות של המושב חרובית הסמוך, אותו עזבו התושבים במהרה תמורת פיצויים. המושב פונה על ידי צה"ל לראשונה ב-3 במרץ 1982 באחת מפעולות הפינוי הקשות ביותר שידע צה"ל בסיני. ביום הפינוי נכח בחצר אדר חבר הכנסת יובל נאמן מתנועת התחיה, שהתנגדה לנסיגה. בערב אותו יום הזהיר נאמן בשידור במהדורת "מבט" בערוץ הראשון, כי "אם יימשכו הדברים כמו שנראו הבוקר בחצר אדר, אנו קרובים מאוד לשפיכות דמים". הוא תיאר גרירת אנשים לתוך תיל, פציעתם ושימוש בגרזנים, והזהיר את ממשלת בגין שלא תשפוך דם יהודי. ב-11 במרץ 1982, ב-6:00 בבוקר, הגיעה קבוצה של כ-50 מתנחלים, יחד עם גאולה כהן והרב ישראל אריאל, להקים מחדש את ההתנחלות, בה נותר צריף אחד. בצהריים פינה הצבא את המתנחלים. לאחר הפינוי השני, בהפגנה בירושלים של מתנגדי הנסיגה מסיני ב-16 במרץ 1982, הבטיח הרב איסר קלונסקי, שכונה רב היישוב, שחצר אדר תוקם בשלישית. המתנחלים הקימו את חצר אדר ג', חצר אדר ד', ולבסוף חצר אדר ה'. כולן פונו בזו אחר זו. חצר אדר הייתה אחת מארבעת היישובים שבהם היה ריכוז של מתנגדי הנסיגה. עליזה ויסמן, הפינוי - סיפור עקירת היישובים בחבל ימית, תש"ן, עמודים 214–223. צור ארליך, ממלכתיים מול אקטיביסטים, מקור ראשון, 15 באפריל 2016 תוקם התנחלות חדשה "חצר אדר" בדרך לאל־עריש, דבר, 25 בדצמבר 1981 ניבה לגיר פלבסקי, גוש אמונים בכפפות משי, דבר, 29 בינואר 1982; המשך 35 דקות ארך פינוי המתנחלים מחצר־אדר, דבר, 4 במרץ 1982; המשך טובה צימוקי, ציוד ב300- מיליון ד' יושאר בחבל ימית, דבר, 12 במרץ 1982 טובה צימוקי, 15,000 הפגינו בירושלים נגד הנסיגה מסיני, דבר, 17 במרץ 1982 בנצי הטנקיסט, מעריב, 25 בספטמבר 1984 דני צדקוני, מתנגדי הנסיגה יפונו מחבל ימית אחר הפסח, דבר, 5 באפריל 1982
נשאר במקום

נשאר במקום הוא אלבום הסולו השלישי של הזמר יובל בנאי אשר יצא ב-2001. את רוב שירי האלבום כתב והלחין יובל בנאי והיה גם מפיקו המוזיקלי של האלבום לצד נושי פז. באלבום לקחו חלק גם לואי להב והמתופף של משינה איגי דיין. האלבום יצא בהוצאת "הליקון". באלבום יש גם גרסת כיסוי לשירה של להקת אחרית הימים "פתחי לי את הדלת", בדואט עם סולן להקת כנסיית השכל יורם חזן. נשאר במקום (03:32) Full Moon Party‏ (03:52) התחנה הבאה (03:19) בלילות של דרום תל אביב (03:44) ברבור (04:23) איננה (04:40) פתחי לי את הדלת (06:16) זמן ללכת (03:57) מת מת (03:46) נקודה בים (03:52) מידע על האלבום נשאר במקום באתר MusicBrainz
נחמיאס

נחמיאס (או גם "נחמיאש" בהגייה מרוקאית) הוא שם משפחה יהודי ספרדי שמשמעותו היא נחמיה. האם התכוונתם ל... אהרן-רפאל נחמיאס – לשעבר ראש עיריית צפת וחבר הכנסת מטעם המערך אייל נחמיאס – במאי תיאטרון ישראלי איילת נחמיאס-ורבין – חברת הכנסת מטעם המחנה הציוני חני נחמיאס – שחקנית ישראלית יוסק'ה נחמיאס – לוחם אצ"ל בכיר ואיש תרבות ישראלי יוסף נחמיאס – המפכ"ל השני של משטרת ישראל יעקב נחמיאס – קצין צה"ל ומשטרת ישראל לימור נחמיאס – סופרת ותסריטאית ישראלית סמי נחמיאס – קצין צה"ל ומשטרת ישראל שאול נחמיאש – ממנהיגיה הרוחניים של קהילת ורזאזאת שבמרוקו ויוצר פורה שמואל נחמיאס – כדורסלן עבר ישראלי חיים נחמיאס – סנדלר יהודי ממוצא מקדוני (ביטולה) שעלה לארץ והתגורר בירושלים, התגייס לצבא הטורקי במלחמת העולם הראשונה, לאחר שהבריא מהשפעת הספרדית חזר לירושלים, תיעד את המלחמה ביומנו האישי עידן נחמיאס – כדורגלן ישראלי "נַחְמִיאַשׂ, משפחת", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק ז, עמוד 55, באתר היברובוקס
אצטדיון סן דייגו

אצטדיון סן דייגו (באנגלית: San Diego Stadium) אשר היה ידוע גם כאצטדיון ג'ק מרפי ואצטדיון קוואלקום, היה אצטדיון בעיר סן דייגו שבקליפורניה, ששימש בתור מגרשן הביתי של סן דייגו צ'רג'רס מליגת ה-NFL והאזטקס מאוניברסיטת המדינה בסן דייגו. סן דייגו פאדרס, קבוצת הבייסבול של העיר, השתמשה גם היא במגרש זה עד לשנת 2003 עת עברה לפטקו פארק החדיש אשר ממוקם במרכז העיר. אצטדיון זה אף אירח שלושה משחקי סופרבול בשנים 1988, 1998 ו-2003, ושני משחקי אולסטאר של ליגת הבייסבול בשנים 1978 ו-1992. בשנות ה-60 המוקדמות, כתב הספורט ג'ק מרפי, (שאחיו בוב היה שדר משחקי הניו יורק מטס), החל לקדם את הרעיון לבנות מגרש רב-תכליתי בסן דייגו. בנובמבר 1965 נמצאו המקורות הכספיים לבנייתו ופחות משנתיים לאחר מכן, ב-20 באוגוסט 1967, נערך משחקה הראשון של הסן דייגו צ'רג'רס באצטדיון זה. בשנת 1969 נוספה דיירת נוספת במגרש, הסן דייגו פאדרס. לאחר פטירתו של ג'ק מרפי בשנת 1981, הוחלט לשנות את שם המגרש ולקרוא לו על שמו, אצטדיון ג'ק מרפי. בשנת 1997 שינו את שם המגרש בפעם השלישית, כאשר חברת התקשורת קוואלקום שילמה 18 מיליון דולר כדי לפרוש את חסותה על המגרש. תרומת חברת קוואלקום לעיר סן דייגו להשלמת הרחבת האצטדיון נעשתה בתמורה לזכויות שמות עד 2017. המעורבות של קוואלקום הבטיחה את השלמת שדרוגי האצטדיון הדרושים והפכה את האצטדיון למתקן ספורט ואירועים מוביל, והבטיחה מעמדו של סן דייגו כעיר ליגה מרכזית. האצטדיון אירח הרבה אירועים שנצפו ברחבי העולם, כמו שני סופרבולס, שתי סדרות עולם, משחקי הכדורגל הגדולים של ליגת העל ובייסבול, ה-Holiday Bowl, ואירועי הופעה גדולים הכוללים את הרולינג סטונס, אלטון ג'ון ובילי ג'ואל. גם מבחינת הקיבולת שלו עבר המגרש מספר שינויים: בעוד שבעת הקמתו הכיל האצטדיון כ-50,000 מקומות, הרי שמאז שנת 1997 הכיל כ-71,000 מקומות ישיבה. בשנת 2016 עזבה סן דייגו צ'רג'רס את העיר לטובת לוס אנג'לס ובכך סיימה לעשות שימוש באצטדיון. בשנת 2018 הודיעה אוניברסיטת המדינה בסן דייגו על בנייה של אצטדיון חדש שנחנך בשנת 2022, ועברה באופן זמני לשחק באצטדיון דיגניטי הלת' ספורטס פארק עד לסיום בניית אצטדיונה החדש. לאחר שנותר ללא שימוש, נסגר האצטדיון בשנת 2020 ונהרס שנה לאחר מכן. מדיה וקבצים בנושא אצטדיון סן דייגו בוויקישיתוף אתר האינטרנט הרשמי של אצטדיון סן דייגו אצטדיון סן דייגו, האתר הרשמי אצטדיון סן דייגו (אורכב 22.02.2008 בארכיון Wayback Machine) ב-WorldStadiums qualcomm.com, Qualcomm Stadium ערך זה הוא קצרמר בנושא פוטבול. אתם מוזמנים לתרום לוויקיפדיה ולהרחיב אותו.
מעבר להרים (אלבום)

מעבר להרים הוא אלבום הסולו הרביעי של הזמר יובל בנאי, סולן להקת משינה. האלבום הוצא ב-2008 על ידי חברת התקליטים התו השמיני וכלל גם דיסק בונוס מולטימדיה עם שירים נוספים, גרסאות אינסטרומטליות וקטעי וידאו. בשונה משלושת אלבומי הסולו הקודמים של בנאי, "מעבר להרים" הוקלט והושק במקביל לפעילותו בלהקת משינה. באלבום זה שיתף בנאי פעולה עם הזמר עמיר לב ששימש כיועץ אמנותי וכתב חלק מהשירים. את האלבום, הפיק מוזיקלית הזמר אלן מון, שגם היה שותף בכתיבת כמה מהשירים. בנוסף, ניגנו באלבום, אורי כנרות מלהקת בום פם, נושי פז ונאור דיין, אחיו של איגי דיין. בחצר של אלינור (3:33) (בנאי) הדממה (3:47) (בנאי/מון) מעבר להרים (3:38) (לב) סג'רה (3:57) (בנאי) ג'וליה (2:49) (בנאי) לך אחרי הלב (3:57) (בנאי) דברי הימים (4:03) (בנאי/מון) רחוק רחוק (3:41) (לב/בנאי) בשר ודם (1:38) (בנאי) אם עוד יש אהבה (3:28) (בנאי) פונדה החמור (בנאי/מון) זה לא חלום (בנאי) ג'וליה (אינסטרומנטלי) בחצר של אלינור (וידאו) ג'וליה (וידאו) מידע על האלבום מעבר להרים באתר MusicBrainz ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
מדיירה

מדיירה הוא ארכיפלג השייך לפורטוגל והנמצא באוקיינוס האטלנטי, 400 ק"מ מצפון לאיים הקנריים. איי מדיירה (Madeira) כוללים שני איים מיושבים הנקראים "מדיירה" ו"פורטו סנטו", שלושה איים קטנים ולא מיושבים הנקראים דזרטש ושלושה איים קטנים ולא מיושבים הנקראים סלבז'יינש (אנ') הקרובים לאיים הקנריים של ספרד יותר מאשר לאי מדיירה עצמו. האיים נתגלו לראשונה ויושבו לראשונה על ידי פורטוגל ב-1418 (ראו האימפריה הפורטוגזית) ושטח זה כיום הוא מחוז אוטונומי (חבלי פורטוגל האוטונומיים). פונשל, עיר הבירה של איי מדיירה, נמצאת בחוף הדרומי של האי המרכזי. הערים החשובות באיי מדיירה הן פוּנשל, פורטו סנטו המוכרת גם כ-"וילה בליירה", ריביירה בראבה, מָשִיקוּ, קאמָרה דֶה לוֹבּוּש, סנטה קרוש וקַלְיֵיטה. הארכיפלג ממוקם 520 קילומטר מחופי אפריקה, 860 קילומטרים מליסבון, 384 קילומטרים מטנריפה ו-770 קילומטרים מסנטה מריה, האי הקרוב ביותר מבין האיים האזוריים. האי מדיירה (אנ') הוא האי הגדול ביותר בקבוצת איים אלו, שטחו 741 קמ"ר ואורכו מגיע לכ-57 קילומטרים. אורך חופי האי כ-137 קילומטרים. פירוש שם האי הוא עץ. האי נוצר במקור על ידי התפרצות הר געש שיצר את האי. במקום ישנם זרמי ים חמים חזקים הנובעים מזרם הגולף. מדיירה ידועה בזכות יין מדיירה (אנ') שמיוצר באי ונחשב במשך מאות שנים ליקר ערך. האי גם ידוע בפרחים ובפירות הטרופיים שגדלים בו. בשנת 1999 הוכרז חורש הלאוריסילבה במדיירה באי כאתר מורשת עולמית. כיום חיים במדיירה כ-250,000 תושבים בשני האיים המרכזיים. רק כ-4,800 תושבים חיים בפורטו סנטו. באי מדיירה (אנ') הצפיפות היא כ-337 איש לקמ"ר והצפיפות בפורטו סנטו היא 112. המתיישבים הראשונים באי היו ברובם פורטוגזים וכיום ניתן לראות באי רחובות, בתים ועיירות קטנות שהשאירו המתיישבים הראשונים כפי שנבנו בפורטוגל. כריסטיאנו רונאלדו נולד, וגדל באי. ב-23 ביולי 2016 שונה שמו של נמל התעופה מ"נמל התעופה מדיירה" ל"נמל התעופה הבינלאומי כריסטיאנו רונאלדו". בולו דה מל היא עוגה מסורתית של האי. אסורדה ומיליו פריטו הם מאכלים מסורתיים נוספים. בכתביו מתאר ההיסטוריון היווני טִימָאיוֹס מושבה קרתגית בארכיפלג, אולם חוקרים מאמינים כי במקום התקיימה מושבה פיניקית עוד בטרם ביסוס קרתגו. הסופר הרומאי פליניוס הצעיר כתב כי צפה באיים באוקיינוס האטלנטי אשר כיום יש לשער כי אלו האיים הקנריים או איי מדיירה. ב-1419 שלושה מבין רבי החובלים של הנסיך הפורטוגלי אנריקה הספן (ז'ואאו גונסלווש זארקו, טרישטאו ואז טיישיירה וברתולומאו פרשטרלו) הוסטו מערבה עקב סופה, וכך גילו את האיים. הקולוניזציה של האיים החלה ב-1425. ב-23 בספטמבר 1433 הופיעו האיים לראשונה במפה, במפה זו הם נקראו "אִילְיָה דָה מָדֵיירָה" ("אי העץ"). בשנת 1921 הוגלה שליט אוסטרו-הונגריה קארל הראשון למדיירה לאחר ניסיון הפיכה כושל. הוא מת באי לאחר שנה. בשנת 1976, כתוצאה ממהפכת הציפורנים בפורטוגל, ניתנה אוטונומיה לאי. האי מדיירה (אנ') פורטו סנטו איי סלבז'יינש (אנ') איי דזרטש אתר האינטרנט הרשמי של מדיירה (בפורטוגזית) ליאור קורן, מחפשים אי חדש? מדיירה, באתר ynet, 11 ביולי 2017 יזהר דמטר, מדירה: אי פורטוגלי ירוק בים, באתר הארץ, 1 ביולי 2019 עמרי גלפרין, אוכל, שתייה ומוזיאון רונאלדו: מסע באיי מדיירה, מתוך רואים עולם, כאן 11, 28 בדצמבר 2019 Timothy J. Coates, Convicts and Orphans: Forced and State-sponsored Colonizers in the Portuguese Empire, 1550-1755, Stanford University Press, 2001, p. 60
יובקזרטה באסקט

יובקזרטה באסקט (באיטלקית: Juvecaserta Basket) היא קבוצת כדורסל איטלקית מהעיר קזרטה שבנפת קזרטה, המתמודדת בליגת העל האיטלקית. הקבוצה הוקמה בשנת 1951, בשם "יובקזרטה" על ידי שחקנים חובבים מקומיים. בהמשך שונה שם הקבוצה ל"מועדון הספורט יובנטוס" על ידי סנטינו פיקולו שהיה אוהד גדול של מועדון הכדורגל מטורינו. בתחילת הדרך, שיחקה הקבוצה על מגרש חימר ב"קלסיקו פייטרו ג'אנונה" בעיר קזרטה. בעונת 1983/84 החלה להשתתף בליגה הבכירה (Serie A). בשנות השמונים היו ימי התהילה של הקבוצה. הקבוצה הגיעה לגמר הגביע (1983/84) ופעמיים ברציפות לגמר הפלייאוף (1986, 1987). ובעונת 1987/88 זכתה בגביע הראשון שלה. בעונת 1990/91 זכתה באליפות איטליה. בעונת 1993/94 ירדה הקבוצה לראשונה לליגה השנייה (Lega Due) ובהמשך גם לליגה השלישית. בסיום עונת 2007/08 העפילה הקבוצה בחזרה לליגה הבכירה. ובעונת 2009/10 סיימה במקום השני והגיעה לחצי גמר הפלייאוף. בגביעי אירופה, הגיעה הקבוצה לגמר גביע קוראץ' (1985/86), ולגמר גביע המחזיקות (1988/89). הודחה במוקדמות גביע אירופה לאלופות (1991/92). בעונת 2010/11 השתתפה הקבוצה ביורוקאפ והגיעה עד לרבע הגמר, בו הודחה על ידי אוניקס קאזאן. ההיכל הביתי של הקבוצה נקרא פלאמגיאו, בעל קיבולת של 6,387 מקומות ישיבה, והוקם בשנת 1982. הספונסר הראשי של הקבוצה הוא חברת המשקאות "פפסי" (מאז 2003). הליגה האיטלקית: אליפות (1): 1991 מקום שני: 1986, 1987 הגביע האיטלקי: זכייה (1): 1988 גמר: 1984, 1989 גביע ספורטה: גמר: 1989 גביע קוראץ': גמר: 1986 ארצות הברית טימי באוורס ארצות הברית בי.ג'יי. מקי ברזיל אוסקר שמידט ישראל גיא גודס מדיה וקבצים בנושא יובקזרטה באסקט בוויקישיתוף אתר האינטרנט הרשמי של יובקזרטה באסקט ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.